Datum: 10. 5. 2020

**OBVESTILO ZA STARŠE O PONOVNEM POSLOVANJU VRTCA Z 18. 5. 2020**

Spoštovani starši!

Skladno s prejetim obvestilom MIZŠ, vas obveščamo, da vrtci od ponedeljka. 18. 5. 2020 ponovno odpiramo svoja vrata.

Za optimalno organizacijo dela in sledenje navodilom s strani MIZŠ, ZRSŠ, NIJZ potrebujemo od vas informacijo o vstopu vašega otroka v vrtec.

Zato vas prosimo, da na e naslov vrtca pri OŠ Maksa Pleteršnika Pišece vrtecpisece1@gmail.com čim prej, najpozneje do srede, 13. 5. 2020 do 10.00, sporočite vašo namero, ali bo vaš otrok od 18. 5. 2020 prisoten v vrtcu. Zapišite tudi natančen prihod in odhod otroka znotraj običajnega poslovnega časa vrtca.

**Izjavo o zdravstvenem stanju** vam pošljemo po pošti (verjetno nimate vsi možnost tiskanja) in jo prinesite prvi dan prihoda v vrtec podpisano z vaše strani (18. 5. 2020). Z izjavo zagotavljate, da je vaš otrok zdrav. Izjavi dodajamo seznam omejitev po sklepu RSK za pediatrijo (omejitve se upoštevajo pri pripravi in izvedbi vrnitve otrok v vrtec).

Z natančnim protokolom vedenja in navodili ob vrnitvi v vrtec boste seznanjeni ob koncu tedna. Zato vas prosimo, da spremljate našo spletno stran ter ste dosegljivi za telefonske klice.

Zahvaljujemo se vam za vaš odgovor in se hkrati veselimo ponovnega odprtja in srečanja z vami.

Z vsemi morebitnimi vprašanji se obrnite na e naslov vrtecpisece1@gmail.com.

S spoštovanjem in prijaznimi pozdravi Nuška Ogorevc, ravnateljica

Priloga:

Prijava otroka v vrtec (Prosimo za posredovanje informacije o bivanju vašega otroka v vrtcu od 18. 5. 2020)

**PRIJAVA OTROKA V VRTEC PRI OŠ MAKSA PLETERŠNIKA PIŠECE Z 18. 5. 2020**

 **Ime in priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, oddelek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ura prihoda v vrtec: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ura odhoda iz vrtca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**